Melléklet a ……/2025. Képv. test. határozathoz

Pályázati felhívás
az Egészségügyi, Gyermekjóléti és Szociális Intézmény 
igazgató (magasabb vezető) 
beosztásának ellátására 

Kiskőrös Város Önkormányzata a közalkalmazottak jogállásáról szóló 1992. évi XXXIII. törvény (továbbiakban: Kjt.) 20/A. § (1) bekezdése és a Kjt. 20/B. § (1) bekezdése alapján pályázatot hirdet az Egészségügyi, Gyermekjóléti és Szociális Intézmény magasabb vezetői megbízásnak minősülő igazgatói beosztásának ellátására. 

A közalkalmazotti jogviszony időtartama:
A közalkalmazotti jogviszony határozatlan időre szól, az intézménynél újonnan létesített jogviszony esetén – a közalkalmazottak jogállásáról szóló 1992. évi XXXIII. törvény 21/A.§. (4) bekezdésében foglaltak kivételével – 3 hónap próbaidő kikötésével.

Vezetői beosztás megnevezése: Az Egészségügyi, Gyermekjóléti és Szociális Intézmény Szervezeti és Működési Szabályzata alapján, szervezeti szint szerint intézményvezető, konkrét vezetői beosztás megnevezése szerint igazgató (magasabb vezetőnek minősülő beosztás). 

Foglalkoztatás jellege:
Teljes munkaidő.

A vezetői megbízás időtartama:
A vezetői megbízás 5 évig terjedő határozott időre, 2026. január 7. napjától 2031. január 6. napjáig szól.

Munkavégzés helye:
Bács-Kiskun megye, 6200 Kiskőrös, Árpád u. 8.

A munkakörbe tartozó, illetve a vezetői megbízással járó lényeges feladatok:
Az intézmény vezetése, általános képviselete. Felelős az intézmény működéséért, eredményes gazdálkodásáért, az intézmény tevékenységi körébe tartozó feladatok – gyermekek napközbeni ellátása (bölcsőde és mini bölcsőde), szociális szakosított ellátás (Idősek otthona), egészségügyi alapellátás (család és nővédelmi egészségügyi gondozás, ifjúság-egészségügyi gondozás), Család és Gyermekjóléti Szolgálat, Család és Gyermekjóléti Központ és Helyettes szülői ellátás – végrehajtásáért. Koordinálja, felügyeli és ellenőrzi az intézményben folyó szakmai, személyi és ellenőrzési feladatok összességét. Elkészíti az intézmény szabályzatait, terveit, ellátja az intézményi dolgozók feletti munkáltatói jogokat.

Illetmény és juttatások:
Az illetmény megállapítására és a juttatásokra a közalkalmazottak jogállásáról szóló 1992. évi XXXIII. törvény, valamint a vezetői pótlék megállapítására a közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII.26.) Korm. rendelet rendelkezései az irányadók.


Pályázat/Megbízás feltételei:
· A magasabb vezető beosztás ellátására megbízást az kaphat, aki a munkáltatóval közalkalmazotti jogviszonyban áll, vagy a megbízással egyidejűleg közalkalmazotti munkakörbe kinevezhető
· Az intézményben fennálló határozatlan időre szóló kinevezés, illetőleg a vezetői megbízással egyidejűleg felsőfokú végzettségű vagy felsőfokú szakmai képesítést igénylő munkakörben történő határozatlan időre szóló kinevezés
· A 257/2000. (XII.26.) Korm. rendelet 3.§ (3) bekezdése szerint legalább öt év felsőfokú végzettséget vagy felsőfokú szakmai képesítést igénylő, a gyermekvédelem, a szociális ellátás, az egészségügyi ellátás, illetve a köznevelés vagy szakképzés területén betöltött munkakörben szerzett szakmai gyakorlat
· A 15/1998. (IV.30.) NM. rendelet 2. számú melléklet I. rész I/1.pontjában szereplő felsőfokú képesítés, továbbá
· Az 1/2000. (I. 7.) SZCSM rendelet 6. § előírásai szerint 
· Vezetői megbízással rendelkező szociális szolgáltatást nyújtó személyek vezetőképzéséről szóló 25/2017. (X. 18.) EMMI rendeletben foglaltak szerinti vezetőképzést teljesítése, kivéve, ha a vezetőképzés alól a rendelet szerint mentesül
· Büntetlen előélet 
· 18. életévét betöltött
· Magyar állampolgárságú vagy külön jogszabály szerint a szabad mozgás és tartózkodás jogával rendelkező, illetve huzamos tartózkodási jogosultsággal rendelkező személy
· A Kjt. 20. § rendelkezik arról, mely esetekben nem létesíthető közalkalmazotti jogviszony
· [bookmark: _Hlk198202540]Nem áll cselekvőképességet érintő gondnokság alatt
· Kinevezést követően vagyonnyilatkozat tételi eljárás lefolytatása

A pályázat részeként benyújtandó iratok, igazolások:
· a pályázó szakmai önéletrajza
· Az intézmény vezetésére vonatkozó program, fejlesztési elképzelésekkel
· [bookmark: _Hlk198202460]a pályázó 3 hónapnál nem régebbi, büntetlen előéletet, valamint az 1997. évi XXXI. törvény 10/A. § (1) bekezdés a)-d) pontjában meghatározottak igazolására vonatkozó hatósági bizonyítványa;
· a végzettségeket, igazoló oklevelek másolatai;
· korábbi munkaviszonyokra, szakmai gyakorlatra vonatkozó igazolások
· a pályázó nyilatkozatát arra vonatkozóan, hogy
· a pályázati anyagban foglalt személyes adatainak a pályázati eljárással összefüggő kezeléséhez hozzájárul,
· a pályázati anyagot az eljárásban résztvevők megismerhetik,
· a pályázat nyilvános ülésen történő képviselő-testületi tárgyalásához hozzájárul-e,
· nem áll cselekvőképességet érintő gondnokság alatt
· a magasabb vezető beosztásával a közalkalmazottak jogállásáról szóló 1992. évi XXXIII. törvény 41. §-ában, 43/A. §-ában meghatározott összeférhetetlenség nem áll fenn;
· 1997. évi XXXI. törvény 10/A. § (2) ab) szerint meghatározott kizáró ok vele szemben nem áll fenn


A munkakör betölthetőségének időpontja:
A beosztás legkorábban 2026. január 7. napjától tölthető be.

A pályázat benyújtásának határideje: 
2025. június 30. 



A pályázat benyújtásának módja:
· Személyesen: dr Turán Csaba jegyző (6200 Kiskőrös, Petőfi tér 1. 1. emelet 14. számú iroda)
· Postai úton: a pályázatnak a Kiskőrös Város Önkormányzat címére történő megküldésével (6200 Kiskőrös, Petőfi Tér 1). Kérjük a zárt borítékon feltüntetni: „Egészségügyi, Gyermekjóléti és Szociális Intézmény igazgatói pályázat”.
[bookmark: _Hlk198531069]A pályázati kiírással kapcsolatosan további információt dr. Turán Csaba jegyző nyújt a 06- 78/513-120/235-ös mellék telefonszámon.

A pályázat elbírálásának módja, rendje:
A kinevezésről a bizottsági meghallgatást követően, a kijelölt bizottság véleményét mérlegelve, Kiskőrös Város Képviselő-testülete dönt. A pályázók az eredményről az elbírálást követően értesítést kapnak. Az eredménytelenül pályázók pályázati anyaga postai úton visszaküldésre kerül. 
A Képviselő-testület a pályázat eredménytelenné nyilvánításának jogát fenntartja.

A pályázat elbírálásának határideje:
Pályázati határidő lejártát követő Képviselő-testületi ülés időpontja, várhatóan 2025. szeptember 17. napja  

A pályázati kiírás közzétételének helye:
· [bookmark: _Hlk198210610]A közszolgálati állásportál (KÖZSZOLGÁLLÁS Portál) internetes oldala (www.kozszolgallas.ksz.gov.hu) 
– közzététel időpontja: 2025. június 1. 
· Kiskőrös Város weboldala (www.kiskoros.hu) 
– közzététel időpontja: 2025. június 1.
· Kiskőrösi Polgármesteri Hivatal (6200 Kiskőrös, Petőfi S. tér 1.) hirdetőtáblája
 – közzététel időpontja: 2025. június 1.


Kiskőrös Város Önkormányzatával és az Egészségügyi, Gyermekjóléti és Szociális Intézménnyel kapcsolatban további információ a www.kiskoros.hu honlapon érhető el. Az Egészségügyi, Gyermekjóléti és Szociális Intézmény működésével kapcsolatban további információt dr. Turán Csaba jegyző nyújt a 06- 78/513-120/235-ös mellék telefonszámon. 

